Alison González

Alison Hecnary González Esquivel (2002-yil 31-yanvarda tugʻilgan) – meksikalik professional ayol futbolchi, hujumchi sifatida Meksika ayollar ligasining „Tigres UANL“ jamoasi tarkibida toʻp suradi.

 Klublardagi karyerasi 
Nayaritda tug‘ilgan González 2018-yilda Meksika ayollar ligasi musobaqasida „Tigres UANL“ tarkibida o‘ynay boshlagan. U klubga 2017–18-yilgi Clausura turnirida g‘olib chiqishda katta yordam berdi hamda 2018–19-yilgi Apertura turnirida ikkinchi o‘rin bilan yakunladi. González bu davrda 22 uchrashuvda 11 ta gol kiritdi.

González 2018–19-yilgi Clausura turniri oldidan „Tigres UANL“ning Meksika ayollar ligasidagi raqibi "Atlas F.C." klubiga o‘tdi. U yerda Meksika terma jamoasi hujumchisi Adriana Iturbide bilan samarali hujum tandemi hosil qildi. Ularning juftligi 2019-yil davomida ligada 35 ta gol urdi, jumladan Gonzálezning „Atlético San Luis“ga qarshi [[Meksika ayollar ligasi|Liga MX]]dagi debyutida kiritgan xet-triki ham shular jumlasidan.

 Terma jamoadagi karyerasi 
 Meksika U-17 
2018-yil 12-iyunda futbolchi Meksika U-17 ayollar milliy futbol jamoasi bilan 2018-yilgi CONCACAF U-17 chempionatida ikkinchi o‘rinni egalladi.

2018-yil 1-dekabr kuni Meksika bilan 2018-yilgi FIFA U-17 ayollar jahon chempionatida ham ikkinchi o‘rinni qo‘lga kiritdi.

 Meksika U-20 
2020-yil 8-mart kuni Meksika U-20 ayollar milliy futbol jamoasi safida 2020-yilgi CONCACAF U-20 ayollar chempionatida ikkinchi o‘rinni egalladi.
 Manbalar 

Turkum:Meksikalik ayol futbolchilar